
APRECIERI 


Odobescu... se lásá asa de mult strábátut de muza populará, incat in 
prezentarea capricioasa, mester invartita, rupta, reluata, a lui Pseudokine- 
geticos... amesteca la lamuriri de istorie, la frumoase descrieri de natura, 
la scene de calatorie, la dialoguri vii, basme trecute prin mintea inven- 
tivá si mai ales prin comoara de mijloace literare, plina de rafinári stilistice 
si de surprinderi de limba ale acestui aristocrat in toate privintele, care 
de la biroul diplomatului, de la catedra profesorului si din salonul omu- 
lui de lume vede totusi asa de adanc in sufletul multimilor neamului sau. 


Nicolae IORGA, Istoria literaturii romdnesti contemporane. Partea intai. 
Crearea formei (1867—1890), Editura Minerva, Bucuresti, 1986, 
p. 232. 


Episoadele istorice ale lui Odobescu au ca model, cu buna stiinta, nu- 
vela lui C. Negruzzi. Însă Odobescu e „anticar“, istoric, arheolog şi ca 
atare atenţia lui merge în directiunea reconstrucției. Înţelegând spiritul 
de partid al cronicelor muntene şi cruzimea răzbunărilor politice, nuvelis- 
tul a ştiut să sublinieze elementul factionar, evitând să strângă acţiunea 
în jurul eroului central. Imaginaţia lui, fără aripi, e ţinută totuşi în loc de 
tipicul romantic şi punctul coagulant al totului îl formează mereu per- 
sonajul „damnat“... Fiul armaşului, Mihnea, urmează în scaun. Acesta 
începe, în virtutea demonului interior şi fără nici o rațiune de stat, să ucidă 
pe boieri. Apoi e izgonit din scaun, fuge la Sibiu şi aci cade omorât de 
lacság. Toate acestea sunt narate cronologic si abstract, fără nici o incer- 
care de creaţie, încât propriu-zis n-avem de-a face cu o nuvelă, ci cu o 
cronică uşor romantata. Plăcerea cititorului este de ordin stilistic şi în- 
tr-adevăr că scriitorul însuşi a avut de gând să folosească o limbă „care 

era încă intrebuintatä pe vremea copilăriei“ lui. Arhaismele sunt puţine 
(nápustit — párásit), toata tehnica e de sugestie. Un cuvánt aruncat la 
vreme pregáteste ochiul pentru un tablou... 

Doamna Chiajna e, desigur, o naratiune superioará. Aci si lexicul are 
mai multă culoare. Chiajna e „muiere capesá si dăunoasă“, oamenii sunt 
„zabavnici“ şi plini de „zäcäsie“. Dar arheologia primează. Descrierea pala- 
tului domnesc nu-i un simplu tablou pentru plăcerea ochilor, ci un studiu 
de arhitectură istorică, o întâie încercare, verbală, de a determina stilul 
românesc... 


George CĂLINESCU, Istoria literaturii române de la origini până în 
prezent. Ediţia a II-a, revăzută şi adăugită, Editura Minerva, Bucuresti, 
1986, p. 355, 356. 


Este probabil că faima de stilist a lui Odobescu se datoreşte mai cu 
seamă bogăției bine stăpânite a perioadelor sale, pe care de la Bălcescu 
nimeni nu ştiuse a le dezvolta cu un suflu mai larg, cu un mai armonios 
simţ muzical, în întreguri sintactice mai bine articulate. De la Bălcescu, 
nimeni mai bine ca Odobescu nu reprezentase în proza noastră ceea ce 
retorica clasică numea „cadenta“ şi „numărul“. Dar pe când la Bălcescu 
numărul şi cadenta sunt mijloace în serviciul elanului şi al înflăcărării 
sale şi sunt adaptate la acestea printr-un fel de constrângere internă, ele 
sunt la Odobescu procedee preexistente ale unui scriitor savant, ale unui 
amator de artă, istorie şi folclor, care le aplică materiei sale prin convenţie 
stilistică academizantă. 


Tudor VIANU, Arta prozatorilor români, Chişinău, Casa de editură 
Litera, 1997, p. 132. 


De-o parte nuvelele lui istorice, cu limba aceea de o îmbinare atât de 
fericită a elementelor arhaice şi moderne. De alta expresiile lui literare 
aşa de variate. Şi, în sfârşit, seninele pagini de arheologie. E firesc să te 
întrebi: unde-l asezi pe acest scriitor? Poti să-l înşiri printre nuvelisti, când 
proza lui adeseori e istorie curată? Poti să-l numesti istoric, când cercetările 
lui pe acest teren au o culoare atât de literară? Este arheolog în înţelesul 

stráns al cuvántului acela care in cálátoria la Snagov e cel mai delicios 
impresionist? Sau critic să-l chemi pe cel ce refuză a-şi strânge gândurile 
într-un sistem şi se pierde în abaterile cele mai fantastice?... Poate nici 
una, nici alta, poate de toate. Dovedit rămâne însă că în toate din aceste 
directiuni a fost estet şi gânditor, că în toate ne-a lăsat câte un crâmpei 
de adevăr sau vreo simtire caldă, că spiritul lui străluceşte pretutindeni. 


Ilarie CHENDI, Pagini de critică, Bucureşti, Editura pentru literatură, 
1969, p. 366. 


Pseudo-Kinegeticos, cuprinzând stări lirice şi intelectuale, descrieri li- 
terare şi arheologice, critică de artă, critică muzicală şi literară, preocupări 
de istoria artelor şi folclor românesc, literatură şi ştiinţă propriu-zisă, este 
o operă compozitivă, care în jurul unui motiv vânătoresc suscită starea 
de reverie a inteligenţei. Genul acestei scrieri, văzută ca „o monografie 
filozofică, istorică, literară şi estetică a vânătoriei“, Odobescu singur şi-l 
defineşte cu aşteptarea „momentului de inspiratiune şi talentului de cri- 
tică“, ce i-ar fi necesar ca s-o scrie. 


Vladimir STREINU, Clasicii noştri, Bucureşti, Editura tineretului, 
1969, p. 22. 


Deşi Pseudo-kynegeticos este o epistolă, ca ale atâtora, valoarea prin- 
cipală trebuie căutată în stilul ei clasic impecabil. Odobescu stăpâneşte 
cu măiestrie perioada amplă şi muzicală, bazată pe repetiţii şi simetrii, şi 
pe un ritm lent, dar izbitor prin artificialitatea lui subtilă. Spre deosebire 
de Russo ori de Ghica, Odobescu, fie şi povestind lucruri trăite de el şi 
foarte obişnuite, le ridică pe un piedestal care pune între povestitor şi ele 
aceeaşi distanţă istorică pe care o întâlnim în operele de proză ale scrii- 
torilor vechi. 


Nicolae MANOLESCU, Istoria critică a literaturii române, vol. 1, Edi- 
tura Minerva, Bucureşti, 1990, p. 281. 


Există... în proza din Doamna Chiajna sau Pseudo-Kinegheticos, în 
Câteva ore la Snagov sau Istoria archeologiei numeroase fericite expresii, 

täsnite prin trama aproape pedant cuviincioasă a scriiturii odobesciene, 
dintre care nu putine strálucesc premonitoriu de aura levantin autohtoná 
a stilului matein, constituindu-se, la cel mai ridicat pret al acelei ,,culori 
locale“, pe care antecesorul o visa mereu, si-o programa si o urmárea cu 
minutia de orfevru a unui Benvenuto Cellini: „se hrănesc cu o nepregetatá 
ciudă, c-o adâncă zăcăşie“, „ţine mintea vegheata“, „mai zabavnici poate 
în agerimea duhului, sunt de tineri cuprinşi de-o tainică melancolie, de-o 
îndoioasă sfială“, „muiere capesa si dăunoasă“... 


I. NEGOITESCU, Istoria literaturii române, Editura Minerva, Bucuresti, 
1991, p. 101. 


Mihnea Vodă cel Rău este o „încercare de restituire a vechilor datini 
strămoşeşti“. Ca şi Negruzzi, Odobescu înfăţişează pe eroul său, un tiran 
feudal, în patru capitole, care însă la el nu sunt momentele unei drame, 
ci patru tablouri de atmosferă. Se vede dintr-o dată că autorul este inte- 
resat în primul rând de reconstituirea istorică a epocii, de aşa-numita 
culoare locală. Nici eroul principal şi nici celelalte personaje nu sunt su- 
ficient desfăşurate spre a căpăta contur. Acţiunea e schematică, gesturile 
puţine şi nu îndeajuns de semnificative, analiza psihologică lipseşte, în 
schimb epoca, evocată pictural prin câteva panouri decorative, luptele 
dintre familiile boiereşti pentru tron, silniciile boierilor, conspirația tabe- 
relor adverse sunt tot atâtea elemente vii ale reconstituirii... 

Meritul esenţial al nuvelei Doamna Chiajna nu stă în naturalete sau 
în creaţia de tipuri, ci tot în evocare... 

Operă de excursie livrescă, clasică, Pseudo-kynegheticos este un eseu 
erudit şi rafinat, un savuros exerciţiu intelectual exprimat într-o formă 
atrăgătoare, impecabilă. 

Al. PIRU, Istoria literaturii române, Editura „Grai şi suflet — Cultura 

Naţională“, Bucureşti, 1994, p.73—74, 76. 


